En middelsstor, avlang, svært blankt svartbrun hornbille uten horn eller knøler på hodet. Oversiden er naken og tydelig punktert. Hodet er forlenget foran fasettøynene til en avrundet firkantet, bred "snute" som er tydelig innbuktet i midten. Kjønnene er svært like, hos denne gruppen har ikke hannene forstørrede forføtter som hos de fleste andre Cyclocephalini.